Diari Oficial de la Generalitat Valenciana


Sumari del DOGV 8342, del 19-07-2018 (2018/7113)

RESOLUCIÓ d'11 de juliol de 2018, de la Vicepresidència i Conselleria d'Igualtat i Polítiques Inclusives, per la qual es concedeixen subvencions per a impulsar l'elaboració de plans municipals d'inclusió i cohesió social per a l'exercici 2018 i es dóna publicitat a aquestes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8342

Data del DOGV
:   19-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7113


Data del document
:   11-07-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ d'11 de juliol de 2018, de la Vicepresidència i Conselleria d'Igualtat i Polítiques Inclusives, per la qual es concedeixen subvencions per a impulsar l'elaboració de plans municipals d'inclusió i cohesió social per a l'exercici 2018 i es dóna publicitat a aquestes. [2018/7113]  
Mitjançant Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, es van convocar, en règim de concurrència competitiva, subvencions destinades a ajuntaments i mancomunitats de la Comunitat Valenciana per a impulsar l'elaboració de plans municipals d'inclusió social i de cohesió social (DOGV 8218, 23.01.2018).  
Una vegada realitzada la fase d'instrucció i de conformitat amb el que es determina en l'article 10 de l'Ordre 11/2017, de 18 de desembre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de les subvencions destinades al desenvolupament de plans municipals d'inclusió i cohesió socials, s'ha reunit la Comissió d'Avaluació a fi d'elaborar la proposta de concessió o denegació, en els termes de l'acta que s'ha estés amb aquesta finalitat.  
Per això, en ús de les facultats que em confereix l'article 11.1 de la mencionada ordre, en la qual es delega en la persona titular de la direcció general competent en matèria d'inclusió social la resolució de les sol·licituds que es presenten a l'empara de la convocatòria, resolc:  
  
  
Primer  
Concedir la subvenció als ajuntaments i mancomunitats que es detallen en l'annex I, per un import total de cinc-cents mil euros (500.000,00 euros), amb càrrec al programa pressupostari 94.45.08.185.45.6, Inclusió social, línia S5176 del pressupost per al 2018.  
  
  
Segon  
Denegar la subvenció a les entitats que es detallen en l'annex II per falta de crèdit, i en l'annex III per no aconseguir la puntuació mínima dels 20 punts que exigeix (s'ha de superar els 15 punts en els criteris relacionats amb l'àmbit territorial d'actuació i els 5 punts amb els criteris relacionats amb actuacions de la corporació local) l'article 6 de les bases reguladores.  
  
Tercer  
Excloure de la convocatòria les entitats que es detallen en l'annex IV, pels motius que s'hi indiquen.  
  
Quart  
El lliurament de la subvenció es realitzarà, d'acord amb la clàusula novena de la convocatòria.  
  
Cinqué  
La justificació de la despesa de les subvencions cal fer-la de conformitat amb l'article 14 de l'esmentada ordre.  
Aquesta justificació s'ha de correspondre sempre amb el contingut de l'objecte subvencionat, i no són admissibles les despeses d'actuacions que no estiguen contemplades específicament en la descripció d'aquell.  
La forma de justificació, s'ha de fer mitjançant la presentació, per part de l'entitat beneficiaria, davant la direcció territorial que pertoque, d'un certificat d'obligació contreta o reconeguda, o del pagament ordenat, segons l'annex IV de la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions que impulsen l'elaboració de plans municipals d'inclusió i cohesió social, on cal que hi conste:  
a) Una relació detallada de les despeses aplicables al fi de la subvenció, corresponents a l'exercici per al qual es concedeix l'ajuda, i també la destinació d'aquestes a la finalitat de la convocatòria corresponent. Aquestes quantitats han de trobar-se, almenys, en situació d'obligacions reconegudes i així haurà de fer-se constar en el certificat.  
  
b) El dipòsit i la custodia dels justificants originals d'aquestes despeses en la intervenció i tresoreria de l'entitat local a disposició de les comprovacions i dels requeriments que siguen necessaris per part dels òrgans gestors de la conselleria competent en matèria d'inclusió social.  
  
L'entitat ha de conservar els documents justificatius de l'aplicació dels fons rebuts, inclosos els documents electrònics, mentre ser objecte de les actuacions de comprovació i control.  
  
La memòria tècnica o descriptiva de l'execució del projecte subvencionat ha de permetre conéixer les actuacions realitzades, el grau de compliment dels objectius proposats, els materials i la metodologia que s'hi ha fer servir i cada una de les dades considerades rellevants.  
Aquesta memòria es realitzarà d'acord amb el model que figura en la pàgina web de la conselleria competent en matèria d'inclusió social, havent de ser remesa telemàticament, a través del procediment que estarà publicat en la seu electrònica de la Generalitat.   
Les entitats beneficiàries han de formalitzar qualsevol documentació que la direcció general competent en matèria d'inclusió social els requerisca.  
En cas que la justificació fóra insuficient, s'exigiria el reintegrament dels imports percebuts de manera incorrecta. En el cas que no es presente la justificació en els terminis indicats en la convocatòria, l'entitat beneficiària perdria el dret a la subvenció i es procedirà al reintegrament d'aquesta.  
  
Sisé  
Contra aquesta resolució, que posa fi a la via administrativa, es pot interposar potestativament un recurs de reposició davant l'òrgan que l'ha dictada, en el termini d'un mes, a comptar des de l'endemà de la publicació, de conformitat amb la legislació de procediment administratiu comú, o bé podrà interposar-se, directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime pertinent.  
  
València, 11 de juliol de 2018.- La vicepresidenta del Consell i consellera d'Igualtat i Polítiques Inclusives, p. d. (art. 11.1, O 11/2017, de 18 de desembre; DOGV 8194, 20.12.2017), la directora general d'Inclusió Social: Immaculada Carda Isach.